als_Latn dik_Latn sag_Latn
Një furgon goditi kalimtarët, ndërsa më tej dyshohet se tre autorë të sulmit dolën nga makina dhe goditën me thikë kalimtarë, si dhe oficerët e policisë.
Mediat britanike zbulojnë se terroristët xhihadistë që u goditën për vdekje nga policia, dyshohet se janë me origjinë nga vendet e Mesdheut. Autorët e sulmit, sipas dëshmitarëve, bërtitën, “Kjo është për Allah”. Madje njëri prej autorëve të sulmit kishte veshur në bazë të pamjeve nga vendngjarje një fanellë të ekipit të njohur në Premier League, Arsenal.
Tre terroristët e dyshuar u neutralizuan nga rreth 70 forca speciale britanike brenda tetë minutave, kohë kjo që nuk lejoi një tragjedi me përmasa më të mëdha, pasi dëshmitarët thanë ata qëllonin kudo që u dilte para dhe mund të kishin vrarë shumë më tepër. Ndërkohë u desh edhe ndërhyrja me helikopter nga ana e policisë.
Të dyshuarit kishin veshur edhe xhupa anti-eksplozivë. Sipas shërbimit të Ambulancës në Londër, 48 pacientë janë shtruar dhe po marrin ndihmë.
Ura e Londrës është mbyllur, sikurse edhe stacioni hekurudhor.
Të gjitha forcat e mëdha politike në Britaninë e Madhe kanë shtyrë sot fushatën e zgjedhjeve të përgjithshme, ndërsa akti terrorist ka ngjallur edhe reagime në rrjetet sociale të njerëzve në Britani. Shumë prej tyre kërkojnë shtyrjen e zgjedhjeve, për një pakt kombëtar që t’i ktheje vendin sigurinë pas akteve të fundit terroriste, si gjëja më e rëndësishme në këto momente sesa zhvillimi i zgjedhjeve.
Sakaq, liderët botërorë kanë shprehur ngushëllime dhe mbështetje për Britaninë e Madhe, mes të cilëve edhe presidenti i SHBA, Donald Trump. Kreu i Shtëpisë së Bardhë shkroi në “Tëitter” pas ngjarjes, se SHBA është gjithnjë në krahun e Britanisë së Madhe, se herë të jetë nevoja.
Presidenti i Francës, Emmanuel Macron ishte nga të parët që reagoi. Franca kishte dy të dëmtuar në sulmin e fundit të Londrës.
/a.m/
als_Latn als_Latn als_Latn als_Latn als_Latn als_Latn als_Latn als_Latn mos_Latn